Karl Kringen

Karl Kringen (1914–1998) var en norsk jernbanemann og kommunepolitiker (Ap), som var Hegras ordfører fra 1958 til 1959.

Han vokste opp i en jernbanefamilie i Hegra som sønn av linjearbeider Nelberg Nilsen Kringen og hustru Otelie Olsdatter Eker, men moren døde før Karl fylte tre år. Tre av Karls brødre arbeidet også på jernbanen. Han begynte selv på jernbanen i 1934, og ble ansvarlig banevokter på Snåsa i 1948 og i Hegra i 1950.

Kringen var kommunepolitiker for Arbeiderpartiet i Hegra allerede før krigen, og ble innvalgt i kommunestyret i 1945 og i formannskapet i 1947. Han var medlem av Hegra kommunestyre og senere Stjørdal kommunestyre i til sammen 30 år.

Han var gift med Olga Åsbjørg fra Hegra, som han også hadde barn med. De bygde hus like ved Hegra stasjon.

 Referanser 

 Eksterne lenker 


Kategori:Ordførere i Hegra
Kategori:Ap-ordførere i Nord-Trøndelag
Kategori:Personer fra Stjørdal kommune